A 2017-es idényre a Sauber istállóhoz szerződött, ahol Marcus Ericsson csapattársa lett. Az első barcelonai tesztet kénytelen volt kihagyni, tekintettel arra, hogy a Miami-ban megrendezett Bajnokok Tornáján (Race Of Champions) balesetet szenvedett. Az évadnyitó ausztrál nagydíjon bár az első két szabadedzésen részt vett, a harmadikon már nem vett részt, egészségügyi okokra hivatkozva nem vállalta a hétvége további részét, így Antonio Giovinazzi vette át a helyét, aki ennek köszönhetően bemutatkozhatott a királykategóriában. A következő kínai nagydíjon sem indult, szintén Giovinazzi helyettesítette.. Ebben az évben két alkalommal szerzett pontot, a spanyol nagydíjon elért 8., míg az azerbajdzsáni nagydíjon elért 10. helyezésének köszönhetően. Az évet 5 megszerzett ponttal a 18. helyen zárta.